**Sajtóközlemény**

**A Hankook hetedik alkalommal szerepel a Dow Jones Fenntarthatósági Világindexben**

* **Kiemelkedő értékelések az ESG, az emberi jogok és az ellátásilánc-menedzsment területén**
* **A Hankook a legmagasabb pontszámot érte el a DJSI World működésének   
  kezdete óta**
* **Továbbra is a fenntarthatóságra összpontosítunk**

**Neu-Isenburg, Németország,** **2022. december** **20.** – Környezeti, társadalmi és irányítási (ESG) területen betöltött vezető szerepét tovább erősítve, a prémium gumiabroncsgyártó Hankook, iparágvezető fenntarthatósági teljesítménye okán hetedik egymást követő alkalommal szerepelt a Dow Jones Fenntarthatósági Indexben (DJSI). Idén 326, világszerte jegyzett vállalat szerepel a listán – ez a 2555 legeredményesebb globális vállalat 12,8%-a. A Hankook az autóalkatrész-ipar vezető képviselői közé tartozik.

A Hankook első alkalommal hét évvel ezelőtt került be a DJSI Worldbe, a világ leghitelesebb, fenntarthatósági értékeket mutató jegyzékébe, az ESG-menedzsment megerősítésére irányuló folyamatos erőfeszítéseinek eredményeként. A vállalati jótékonyság, az emberi jogok, az   
ellátásilánc-menedzsment és a K+F innováció terén elért kimagasló eredményeinek köszönhetően idén a cég a legmagasabb pontszámot érte el a DJSI létezésének kezdete óta.

A Hankook nyolc, a maga meghatározott szakterületén működő bizottság munkájának köszönhetően javította a vállalaton belüli ESG-normákat, és egy fenntartható ellátási lánc működtetésére törekszik. 2018-ban a vállalat stratégiát fogalmazott meg a természetesgumi-ellátás fenntarthatóságának érdekében. Mi több, a vállalat vezető szerepet tölt be a körkörös gazdaság gyakorlati alkalmazásában. Ezen kívül a gumiabroncs-specialista ebben az évben csatlakozott a Tudományalapú Célkitűzés Kezdeményezéshez (SBTi), és az üvegházhatású gázok csökkentésére azt a közép- és hosszú távú célkitűzést terjesztette elő, hogy a termeléssel összefüggő CO2 -kibocsátást 2030-ra 46,2%-kal csökkenti a bázisnak tekintett 2019-es évhez képest. Célja továbbá az ellátási láncból származó üvegházhatású gázok kibocsátásának 27,5%-os csökkentése is.

A vállalatnak – globálisan működő gumiabroncs-gyártó cégként – deklarált célja, hogy a kiemelkedő fenntarthatóság-menedzsment képességek megvalósítása érdekében olyan tevékenységeket honosítson meg szisztematikus keretek között, mint a vállalati jótékonyság és a környezetmenedzsment.

A Dow Jones Fenntarthatósági Index a fenntarthatósági minősítések és befektetések legelismertebb globális referenciaindexe. Példaértékű vállalatokat sorol be, átfogóan értékelve a vállalatirányítási tevékenységeket olyan szempontok szerint, mint a pénzügyi teljesítmény, a társadalmi hozzájárulások, az etikus vállalatirányítás és a környezetgazdálkodás. A DJSI-t 1999-ben közösen fejlesztette ki a világ legnagyobb pénzügyi információs vállalata az S&P Dow Jones Indices és az S&P Global Switzerland SA (korábban SAM), egy globális fenntarthatóság-minősítési ügynökség.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (körversenyekhez/utcai versenyekhez/ralikhoz).

A Hankook Tire több mint 160 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A cég a 2023-tól kezdődően a FIA ABB Formula E világbajnokság technikai partnerének és exkluzív gumiabroncs-beszállítójának számít a Gen3 esetében. A vállalat globális bevételének kb. 34 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Kapcsolat:**  **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | | |
| **Roy Katalin**  kommunikációs vezető  [roykatalin@hankookn.com](mailto:roykatalin@hankookn.com)  +36-25/556-114 | **Pacsirszky Attila**  kommunikációs szakértő  [pacsirszky@hankookn.com](mailto:pacsirszky@hankookn.com)  +36-25/556-091 | **Vercz Vivien**  kommunikációs asszisztens  [vercz.vivien@hankookn.com](mailto:vercz.vivien@hankookn.com)  +36-25/556-009 | **Tóth Alexandra**  kommunikációs szakértő  [alexandra.toth@hankookn.com](mailto:alexandra.toth@hankookn.com)  +36-25/556-096 |